Attention Attention

Attention Attention (במקור נכתב באותיות גדולות: ATTENTION ATTENTION, בתרגום חופשי לעברית: היזהרו, היזהרו או שימו לב, שימו לב) הוא אלבום האולפן השישי של להקת הרוק האמריקאית שיינדאון. האלבום יצא לאור ב-4 במאי 2018. מדובר באלבום קונספט, המתאר התגברות של אדם על שליליות ובעיות נלוות במטרה להיוולד שנית כאדם חדש. הסינגל הראשון מתוכו, "Devil", יצא ב-7 במרץ 2018. הסינגל השיווקי הראשון מתוכו, "The Human Radio" יצא ב-6 באפריל. הסינגל השני, "Get Up", יצא ב-8 באוגוסט, והשלישי, "Monsters" ב-1 במרץ 2019. סינגל הנושא של האלבום, "Attention Attention", יצא ב-24 בספטמבר 2019. כל הסינגלים שיצאו הגיעו למקום הראשון במצעד הבילבורד האמריקאי לרוק מיינסטרימי.

בחודש נובמבר 2021 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו חצי מיליון עותקים מהאלבום.

==כתיבה והקלטה==
הלהקה החלה לעבוד על האלבום בסוף 2016, עם סיום מסע ההופעות של האלבום Threat to Survival.<ref name="BillboardFeature"/> בפברואר 2017 הודיע הסולן ברנט סמית שהם החלו לעבוד על אלבום האולפן השישי שלהם.<ref></ref> אריק בס עבד על כתיבתם של 22 קטעי מוזיקה נפרדים במהלך מסע ההופעות, בנפרד מיתר חברי הלהקה שרצו להתרכז במסע ההופעות.<ref name="B221"></ref> בס הציג את החומרים לסמית, שלא היה בטוח כיצד ישולבו באלבום העתידי, אך התרשם מהם מאוד, וציין שהחומרים מתאימים לבניית אלבום קונספט, שיהיה הראשון ללהקה.<ref name="B221"/> הלהקה הצטרפה למסע ההופעות של איירון מיידן באירופה בחודשים אפריל-מאי, והחלה להקליט את האלבום מיד לאחר מכן.<ref></ref> כשהלהקה שבה לעבוד על האלבום, הוחלט שרק אחד מ-22 השירים שכתב בס ישמש באלבום, אך העבודה על יתר השירים גרמה להם לרצות להמשיך ולעבוד על הרעיון של אלבום קונספט, אך עם שירים אחרים.<ref name="BillboardFeature"/>

בינואר 2018 עדכן מאיירס שהלהקה סיימה להקליט את האלבום ושבס עובד על סיום תהליך ההפקה והמיקס של האלבום.<ref name="Blab118"/>

==תמות ולחנים==
האלבום תואר כשייך לסוגת ההארד רוק,<ref></ref><ref name="metalnation"></ref><ref></ref> הפופ רוק,<ref name="sonicabuse"></ref> רוק אלטרנטיבי,<ref name="sonicabuse"/> וארנה רוק<ref></ref> עם אלמנטים של מוזיקה אלקטרונית.<ref></ref> הסאונד של האלבום הושווה ללהקות כמו אימג'ן דרגונס, Awolnation ו-X Ambassadors.<ref name="AllMusicRev"></ref>

האלבום הוא אלבום קונספט המתאר אדם שנמצא במצב נפשי ורגשי שלילי, ובמהלך 14 שירים מתמודד עם בעיות שונות, עד שבסיום האלבום הוא אדם אחר לגמרי.<ref name="BillboardFeature"/> סמית תיאר את התקדמות האלבום: מאיירס ציין שהאלבום כבד יותר מ-Threat to Survival.<ref name="Blab118"></ref>

==שחרור וקידום==
הלהקה תכננה לסיים את האלבום בסוף 2017 ולהוציא את הסינגל הראשון מתוכו בינואר 2018, ואת האלבום כולו באפריל. התוכניות נדחו וב-7 במרץ 2018 יצא הסינגל הראשון, "Devil", ונחשף שמו של האלבום, כמו גם תאריך היציאה שלו, 4 במאי.<ref></ref> הלהקה הכריזה שלכל אחד משירי האלבום יתלווה וידאו, ושפרויקט הווידאו ינוהל על ידי ביל יוקיך, העורך הראשי בסרט של HBO שליווה את האלבום Lemonade של ביונסה.<ref name="BillboardFeature"></ref> הלהקה יצאה במקביל לסיבוב הופעות משותף עם גודסמאק כחלק ממסע ההופעות "Ticket to Rock" של לייב ניישן, כדי לקדם את האלבום המתקרב
.<ref></ref>

ב-5 באפריל יצא השיר השני, "The Human Radio", שיצא כסינגל שיווקי בליווי וידאו קליפ.<ref></ref> ב-8 באוגוסט יצא השיר "Get Up" כסינגל שני, גם הוא בליווי וידאו קליפ.<ref></ref> הסינגל השלישי, "Monsters" והווידאו קליפ הנלווה יצאו ב-1 במרץ, ובהמשך יצא גם קליפ אנימציה.<ref></ref> ב-24 בספטמבר 2019 יצאו השיר והקליפ של הסינגל הרביעי, "Attention Attention". כל הארבעה הגיעו למקומות הראשונים של מצעדי הרוק, והלהקה תכננה להשיק קליפים לכל שירי האלבום.<ref></ref>

הלהקה הוציאה סרט המבוסס על האלבום. הסרט בוים על ידי ביל יוקיך ויצא ב-3 בספטמבר 2021.<ref></ref>

==ביקורות==

האלבום זכה לביקורות חיוביות בעיקרן מצד מבקרי המוזיקה. באתר "Metacritic" שמשקלל ביקורות שונות לציון אחיד הוא מחזיק בציון ממוצע של 75 מתוך 100, מה שמעיד על "ביקורות חיוביות בעיקרן", בהתבסס על ארבע ביקורות.<ref name="MC1"/> האתר "AllMusic" תיאר את האלבום כ"כזה שנעשה ביד אומן מומחה" ושמצליח לשמור על רמת אמרגיה גבוהה לכל אורך 14 רצועות של "כוח עם הזרקת דלק", וסיכם שמדובר בחוויה "מהנה ויוצרת מעורבות" שמשמרת את כוחה של הלהקה.<ref name="AllMusicRev"/> מארק סטונמן מ"Altwire" כתב ש"האלבום הוא צעד קליל למעלה מהאלבומים הקודמים של הלהקה ומציע חוויית שמיעה מהנה ומתגמלת; אין בו שום דבר מהפכני או פורץ גבולות, אבל הוא גם לא אמור היה להיות כזה".<ref name="Altwire"/>

ג'סיקה הוקינס מהאתר "Distorted Sound" ציינה ש"שיינדאון הוציאה את אלבומה הטוב ביותר עד היום". הוקינס כינתה את האלבום "יוצא מן הכלל, גולמי וחזק עם מעט מאוד חסרונות קטנים".<ref name="Distorted Sound"/> ג'ושוע ליפ מהאתר "Salute" כתב ש"התחושה הכללית של האלבום עדיין מרגישה כמו פוסט גראנג' מאמצע-סוף שנות ה-2000. עוד ציין ליפ שבמקום למחזר את הסאונד הישן שלהם, שיינדאון מצליחה להשתמש בסאונד שלה כדי לדחוף את המסר של האלבום אפילו רחוק יותר".

צוות האתר "Sputnikmusic" כתב שהאלבום הוא המשך אמיתי לאלבום The Sound of Madness מ-2008, וציין שבאלבום Amaryllis מ-2012, ועוד יותר ב-Threat to Survival מ-2015 שבהם קולו של סמית לא נוצל מספיק, היה לא במקום ועבר השטחה. בניגוד אליהם, Attention Attention שם דגש על הנטיות הרוקיסטיות האגרסיביות של שיינדאון ומחזיר את סמית לאזור הנוחות שלו באופן שלא קרה מאז The Sound of Madness. שני האלבומים מצליחים לאזן את השורשים של הלהקה הנטועים ברוק דרומי, עם הרגישות שלהם לפופ מדבק.<ref name="SMStaff"></ref> מאט מילס מ-"Metal Hammer" נתן ביקורת חיובית פחות וקרא לשירים כמו "Black Soul" ו-"Kill Your Conscience" "שירים מעודדים שגורמים לגרד את הראש בתמיהה". מילס אהב יותר שירים כמו "Devil", "Evolve" ו-"Brilliant" ואמר שהאיכות ההמנונית שלהם והאנרגיה הקופצנית שלהם ידליקו את הקהל בהופעות חיות.<ref name="Metal Hammer"></ref> האתר "Music Existence" כתב ש"מדובר בקונספט מעניין לחקור באלבום, וכזה שרבים מהמאזינים יזדהו איתו".<ref name="Music Existence"></ref>

ב-"Rock 'N' Load" החמיאו להפקה וציינו שהיא תגרום למאזין להנות מכל ניואנס.<ref name="Rock 'N' Load"/> המגזין "Classic Rock" נתן לאלבום ביקורת חיובית ואמר שהוא חזק וכועס יותר מהאלבומים הקודמים של הלהקה.<ref name="Classic Rock"></ref> המגזין "Kerrang!" נתן ביקורת חיובית פחות ואמר שישנן כמה רצועות ש"ראוי היה להשאיר בצד הדרך", אך שיבח את "השירה העוצמתית ואת הלחנים הרועמים ומרווי הצימאון".<ref name="Kerrang"> (מקור לא נבדק באופן ישיר)</ref>

==רצועות==
השירים נכתבו על ידי ברנט סמית ואריק בס, למעט במקרים שבהם צוין אחרת.

==משתתפים==
;שיינדאון
* ברנט סמית – סולן
* זאק מאיירס – גיטרה, קולות רקע, פסנתר
* אריק בס – בס, קולות רקע, גיטרה אקוסטית
* ברי קרץ' – תופים

;צוות נוסף
* אריק בס – הפקה, מיקס אודיו, הנדסת קול
* דאג מקקין – הנדסה
* אריק ריקרט – הנדסה
* מייק פזאנו – טכנאי תופים
* הווגי ג' דונאיס – טכנאי גיטרות
* טד ג'נסן – מאסטרינג

== מיקומי שיא ==

==קישורים חיצוניים==

==הערות שוליים==

קטגוריה:אלבומי שיינדאון
קטגוריה:אלבומים באנגלית
קטגוריה:אלבומי חברת אטלנטיק רקורדס
קטגוריה:לקות נפשית באמנות